Ngirit Energi Kanggo Warisan Anak Putu

Ing dina Minggu iki, aku sakeluarga nglumpuk ing omah. Amarga udan deres ing njaba. Angin gedhe lan gludhug banter banget swarane. Kanggo ngirit listrik, kabeh nglumpuk nang ruang tamu, dadine lampu sing murup cukup siji wae. Lan uga siji wae kipas sing diurupkake.

Aku karo adik nonton TV, ibu ngendika “ yen lagi nonton TV iku ora pareng dulinan HP, yen lagi dulin ing njaba, TV iku kudu mati ” “ Inggih, bu. Matursuwun nasihati.” wangsul aku lan adik. Ora krasa, yen ibu iku ngajari aku lan adik carane kanggo ngirit listrik. Rasane eman yen awake dewe ora latihan ngirit energi, tuladhane listrik, saka keluarga. Asile, yen kabeh keluarga ing Indonesia iki bisa mulai ngirit energi, energi iku mengko bakal isih ana kanthi anak putu katurunan awak’e dhewe bisa ngrasakake energi ora sampai kakurangan.

Saka pawon, aku krungon yen ana swarane banyu umup, lekas aku kandha ibu “ Bu, toyane sampun umup. Kula pateni, nggih ? ” “ Oh, iya, nak. Suwun ! Kanthi lali aku yen aku nggodog banyu gegara acara TV iki lagi apik. ” akhire aku mateni kompor terus lunga mboh nang endi.

Nggunakake kompor saperlune iku ya salah sijine tuladha ngirit gas.

Samarine nonton TV, ibu mateni TV iku, lan mlampah dateng pawon kangge nggawekake bapak kopi, tapi bapak lagi sare ing kamar bareng adik. Ing wektu aku marani, lampu lan kipas diuripake, padahal wonge ora mbutuhake lampu, ya akhire lampu iku dak pateni.

“ Galang, mlakua rene diluk ” celuk ibu marang aku, “ Inggih, bu, wonten punapa ? ” wangsulku. “ Bapak gugahen, kandhakake yen kopine wis mari. ” “ Inggih, bu. Wonten napa malih ? ” wangsul aku, nangin ibu mboten njawab, dadi aku mbalik menyang kamar, ngendhikakaken bapak yen kopine wis mari. Sasampune ngendhikakaken bapak yen kopine sampun mari, aku mbalik menyang kamar nutukaken kerjaan.

Sasuwene iki ing njaba isih udan deres, adikku mulai bosen dene nonton acara TV, merga acara TV kang disenengi adikku wis buyar. Adik mulai rewel merga pingin dolanan liyane. Amerga ora bisa dolanan ing njaba. Adikku iku senengane numpak sepedha ing njaba karo kanaacne lan dulinan layangan. Ing lapangan cedhak omahku, adikku biasane dulinan bal bareng kancane.

Ora kanthi suwe, ibu nyeluk aku lan adikku, “Gelem ngrungokake critane ibu, ora ?” pitakon ibu marang aku lan adik. Adikku bungah langsung lan langsung nyideki ibu. Ya, saking bungahe, adik nganthi ngomong ngene marang ibu “Iya, bu. Kula purun dicritakaken crita niku. Judule napa, bu ?”.Ing sisi liyane, aku nydideki ibu, lungguh anteng, lan ngrungakake critane ibu.

“ Ing wektu ibu isih cilik, ing desane ibu durung ana listrik, le. ” awal saka ceritane ibu kawiwit, tapi adik “ Dadi, yen wengi peteng, nggih bu ? ” “ Iya, le. Bengi peteng dhedhet, yen awan padang njingglang merga ana srengenge. Nanging yen tanggal 1t5 sasi jawa, saben tanggal 15 iku rembulane padang jingglang. Bengi dadi ora krasa bengi maneh. Ibu lan kanca - kancane ibu ya pada dolanan ing njaba, dadi ora perlu nyumet disumeti lampu minyak, saking padange rembulan iku ” lanjut ibu, nanging adik takon maneh “ Lampu minyak iku, kaya apa bu ? ” “ Lampu minyak iku, ya, le, kaya lilin, ana sumbune, nanging ora nggawe lilin, tapi nggawe minyak. Biasane minyak tanah. Lampu minyak iku mau paling dadi panjeran pas ana sing kepuyuh. Biyen, samarine jam 6 wis pada turu. Ora ana sing melek, dadine minyak ing lampu minyak bisa digawe kanthi sa’sasi punjul.” jelas ibu.

“ Dolanan sing biasane ibu lan kanca - kancane ibu dulinake iku kaya betengan, delik – delikan, lompatan, tali karet, lan dulinan dolanan sing liyane, utawa nyanyi bareng. Lagu sing biasane dinyaniake iku biasane tembang Jawa ”

“ Dolanane ibu mbiyen ora ana hubungane karo listrik, dadi ora usah mbayar listrik kaya saiki. Saiki, listrik kaya dadi kabutuhan utama. Bengi – bengi wis wayahe turu, malah isih ana sing nonton TV ”

“ Wis ya, le. Aku ora ana sing kate diceritakake maneh. Samene wae. Ora opo – opo, tha le ? ” pitakon ibu marang aku lan adikku. “Inggih, bu. Mboten punapa. Matur nuwun sampun diceritakaken cerita. ” bales adikku. Aku meneng wae, tapi wis kaya ngrasakake

pengalaman ibu sadurunge ana listrik nang endi wae. Apa maneh pas wengi, peteng. Tapi bisa ningkatake rasa peduli sosial. Bapak – bapak jagongan, lare – lare dolanan, ibu – ibu lungguh bareng nglumpuk dadi siji ngawasi anake dolanan karo ngobrol.

Cekap samanten crita saka kula. Mugi – mugi crita menika wonten gunanipun kagem sinten kemawon ingkang maos.

Surabaya, 09 Oktober 2016

Suwarna Adhi Galang Wicaksono

Tulisan iki ana sangisoring Palilah Atribusi-AndumMemper-OraKomersil Creative Commons 4.0 Internasional. Salinan palilah iki ana ing <http://creativecommons.org/licenses/by-nc-sa/4.0/> utawa kirim layang marang Creative Commons, PO Box 1866, Mountain View, CA 94042, USA.